ming030890/wiki-yue-high-quality huggingface dataset:
英國脫離歐盟公投

英國脫離歐盟公投喺2016年6月23號舉行。支持脫歐嘅選項以百分之五十二選票贏出，英國政府跟住就喺2017年頭啟動英國脫歐程序。

背景
英國社會一路都有聲音撐英國脫歐。由於響上屆選舉入面，卡梅倫承諾贏出會就英國係唔係繼續留喺歐盟而搞公投，所以就舉行呢次公投。

取態
英國首相卡梅倫再度公開呼籲國民支持英國繼續留響歐盟，又警告脫離歐盟會對英國嚟講係好冒險嘅事。
卡梅倫響倫敦大英博物館一項活動上致辭，指如果國民鍾意英國就應該留響歐盟，因為要令到國家安全，留響歐盟係其中一項手段。佢話下個月舉行嘅脫歐公投將會決定國家命運，並會為所有英國人帶嚟真正、一世同直接嘅影響；脫離歐盟係魯莽同唔負責任嘅做法。
而另一方面，以大倫敦前市長莊漢生為領軍人物嘅脫歐派就認為：歐盟成員國之間嘅差異，特別係西歐會員國同東歐會員國之間嘅差異，已經令到英國留喺歐盟嘅前景變得唔明朗，因此同等待歐盟深化改革相比，脫離歐盟係更好嘅選擇。

愛爾蘭護照風波
根據愛爾蘭外交部提供嘅數據，喺英國確定舉行脫歐公投之後，越來越多喺英國出世或居住，但係有資格申領愛爾蘭護照嘅人，申領愛爾蘭護照。雖然愛爾蘭政府試圖淡化英國脫歐公投同申領愛爾蘭護照之間嘅關係，但係《衛報》喺2016年訪問徂幾位申請人，而爾幾位申請人都聲稱係為徂保住歐盟身份先至申領愛爾蘭護照嘅。

民意調查
最新民意調查話，有成四成二嘅英國人贊成留響歐盟，比起想脫歐嘅只係多兩個百分點，另外有成超過一成人重未決定係點。

後續
公投結果係英國揀咗脫歐，而首相卡梅倫宣佈會喺十月離任。但係有超過五十萬人響英國下議院網站聯署，要求再次舉行公投，理由係兩邊票數太接近，加上投票率唔夠七成五；而根據英國國會規定，如果有議題攞到十萬人聯署，國會就可以為呢項議題辯論，政府亦必須作出回應。
英國航空

英國航空（英文：British Airways，LSE：BAY，又稱大英航空、不列顛航空，簡稱英航）呼號為'speedbird'，係英國嘅國家航空公司，亦係英國歷史上最悠久嘅航空公司，寰宇一家嘅創始會員之一，亦係國際航空集團旗下公司。主要樞紐係倫敦希斯路機場及倫敦吉域機場。
英國航空係全球最大嘅國際航空客運公司，全球第七大嘅貨運航空公司，歐洲第二大航空公司，西歐最大嘅航空公司之一，全球兩間曾經擁有和諧式客機嘅航空公司之一，另一間曾經擁有和諧式客機嘅航空公司係法國航空。英航曾經喺倫敦證券交易所上市，2011年營業額係108億2千7百萬英鎊。

歷史
1924年，英國航空嘅前身：帝國航空成立，負責營運英國以東嘅航線，由當時英國四個航空界龍頭合併組成，其後亦設立唔少分公司，包括英國海外航空同埋英國歐洲航空等。1974年，英國海外航空同英國歐洲航空合併，組成英國航空，機隊由BAC 1-11、波音707、波音747、三叉戟、維克斯VC10、維克斯子爵式、維克斯前鋒同L-1011組成。
1976年，英國航空引進咗當時世界上最快嘅民航客機：和諧式客機，1977年引進咗波音747-200。到咗1984年，維珍航空成立，好快成為英國航空嘅競爭對手。
1993年，因應中華民國外交特殊環境而經營倫敦－香港（啟德機場、赤鱲角機場）──台北嘅英亞航空成立；最後喺2001年終止營運，並將該班次航權移交畀國泰航空。目前台灣方面剩返長榮航空飛航台北－曼谷－倫敦嘅航線；中華航空曾經喺2010-2012年間通航嘅台北－倫敦航線則移交畀荷蘭航空並改為台北－阿姆斯特丹－倫敦。
2006年，英國航空獲Skytrax選為年度全球最佳航空公司。
2008年，英國航空大部份航班遷入專為英航而設嘅倫敦希斯路機場嘅五號客運大樓，耗資43億英鎊，佔地約250公頃，位於跑道27L/09R及27R/09L之間，由英女王伊利沙伯二世喺2008年3月14日開幕並喺同年3月27日開放畀乘客使用，第一班使用該客運大樓係喺早上4時50分從香港抵達嘅BA026號班機。現時，唔係所有英航航班都係用五號客運大樓，例如去曼谷、新加坡同悉尼嘅航班係用四號客運大樓。
2010年4月8日，英國航空同西班牙國家航空正式簽署合併協議，將結成全球營收第3大嘅航空公司。
兩間航空公司將會喺新控股公司國際航空集團（International Airlines Group，IAG）框架下聯營，合併年營收約200億美元，將以408架機隊規模飛行全球200條航線，每年載客量超過5800萬人次。
IAG合併市值約80億美元，將會喺英國、西班牙兩地交易所掛牌。英航股東將以1:1比率交換IAG新股，掌握55%股權，伊比利亞股東就以1股換1.0205股，掌握剩餘45%。兩間公司將由一間控股公司持有，但維持獨立結構及品牌，以免危害落地權。
英國王室

英國王室（英文：British Royal Family）係指由英國君主同埋佢嘅屋企人組成嘅，除咗國王之外，如果有殿下、王子或者公主頭銜嘅，一般都會將佢納入為英國王室成員。
觀音山戰鬥遺址

觀音山戰鬥遺址（粵拼：gun1 jam1 saan1 zin3 dau3 wai4 zi2）係中國廣東省廣州市嘅一個遺址，喺而家嘅越秀區入面，越秀山體育場西北邊冇幾遠嘅山仔嗰度。呢度既係舊時廣州城北嘅最高位同時，又係從古代開始，呢度係兵家成日打仗嘅地區。

史
1927年12月11號，嗰時喺中國共產黨嘅領導就爆發咗廣州起義，起義軍就好快喺呢度解除咗駐觀音山嘅敵軍武裝嘅同時，重好快翠以鎮海樓為中心喺東西兩線按明朝嘅城墻嚟做建築，同敵軍一齊死過。點知過咗一日，有好多國民黨嘅軍隊從四周圍過嚟打廣州起義嘅軍民。敵軍雖然喺觀音山（而家係越秀山）陣地嗰度搞咗n次輪流攻擊，但始終都係輸咗畀起義軍。嗰晚教義團落咗命令話轉移陣地，重未收到命令嘅撤退命令嘅工人赤衛隊員重霸咗喺呢度。嗰時受咗傷嘅工人赤衛隊嘅大隊長——石喜，喺冇嗮指彈嗰陣一個人衝上去敵兵嗰度一齊衝落山崖。最後，好多工人喺戰鬥入面死嗮。
觀音區

觀音區（粵拼：gun1 jam1 keoi1）係台灣桃園市嘅一個市轄區。
觀音兵

觀音兵（粵拼：gun1 jam1 bing1），又叫工具人，意思係指為咗討好自己嘅心儀對象而甘心為對方無償做嘢嘅人，喺華語地區各地有馱獸、觀音兵、舔狗、火山孝子、騎士團等類似嘅叫法。所謂「觀音兵」指緊嘅係一種依附住觀音生存嘅物種，聽候觀音差遣，斟茶遞水上刀山落油鑊乜都要做，但係冇實質名份，甚至連手仔都冇得拖嘅悲慘男性，喺香港叫呢啲男人做「觀音兵」係因為呢啲男性好似觀音座下嘅侍從小仙咁樣任由差遣 。「觀音兵」呢個字詞歷史久遠，喺香港俚語度用嚟形容某啲男性]為咗追某條女，而不顧一切為嗰個女人做各樣嘢。後嚟呢個詞引申去到互聯網論壇等嘅虛擬社群。畀人崇拜嘅女性就叫觀音、娘娘或者女神，而呢啲女性招攬觀音兵嘅行為就叫做「收兵」。而喺臺灣，接受奉獻嘅對象通常會畀人叫做公主、女神，而奉獻者就畀人叫做火山孝子或者騎士團，喺中國大陸呢啲觀音兵就會叫「舔狗」。

觀音兵嘅特徵
好恨有異性朋友：呢個同日本文化毒男或毒女嘅特徵常有重疊，但唔係一模一樣。
有啲就係因為對本身嘅伴侶冇乜信心，因為驚對方提出掟煲或者變心而特登討好嘅行為。
另外，因為受到打令或者配偶嘅驅使，又或者刻意討好伴侶而幫手嘅人，都可以自嘲做觀音兵。
有啲觀音兵可能會有劈腿行為──亦即係對每個拍拖對象都會特登討好，希望用噉嘅方法比自己可以同時同幾個人拍拖。
有啲觀音兵本身都係第啲觀音兵嘅驅使者，甚至會利用第啲觀音兵去幫自己討好心儀異性者，例如要求觀音兵出錢幫自己買送畀心儀對象嘅禮物、要求觀音兵去幫自己心儀對象做嘢等等。
羅嘉瑞

羅嘉瑞，GBS，JP，香港建制派（商界親中派）政治人、生意人（朗廷酒店集團老細）、心臟科醫生，曾經做過醫管局主席。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會地產及建造界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅啟邦

羅啟邦，香港親中派政治人物兼旅遊界人士。

選舉經歷
喺2021年9月，佢當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅國洲

羅國洲（Eddie Lo，1958年—2007年5月17號），花名「洲官」，香港出世，曾經係香港騎師同練馬師，係香港史上最年輕嘅練馬師。

簡歷
羅國洲喺1972年9月1號，成為第一屆香港賽馬會騎師訓練班學生，當時14歲。1974年拜英國練馬師莊布朗做師父。從騎成績不錯，騎咗一共7年，一共贏咗68場頭馬，但因為體重嘅問題，喺1981年掛靴，做羅拔臣馬房嘅副練馬師，曾經跟隨過業餘時代嘅前騎師同練馬師鄭棣池學嘢。1986年2月，廉政公署取締上海幫造馬集團，鄭棣池因為咁而停牌，佢嘅馬房管理就改由羅國洲負責，管理一共50幾匹馬。佢當時以28歲嘅年齡做練馬師，係當時香港最年輕嘅練馬師。
1993年10月佢被發現喺屋企藏有大麻同可卡因，之後被法庭判罪名唔成立。1997年佢患上心絞痛，並且做咗心臟冠狀動脈擴張手術。2004年5月因為健康問題向馬會交還練馬師牌，並轉做馬會客戶主任，喺賽馬日為馬場嘅馬迷提供現場賽事形勢分析，並曾經喺電視賽馬節目中做客席主持。
2007年5月15號，佢喺屋企冲完凉踏出冲凉房時冼倒，後腦撞向啞鈴，被送往灣仔律敦治醫院，縫咗8針，因為後腦有血塊被轉送去瑪麗醫院，第日朝早做腦部手術，但手術失敗，喺同日下晝兩點死亡。

練馬事業
羅國洲做咗練馬師18年，直到2004年5月為止，贏過共317場頭馬。佢旗下馬匹嘅「鑽中寶」，喺1987至1988年度嘅馬季成為香港馬王。1989至1990年度馬季喺羅國洲有史以來最好成績嘅一季，贏咗43場頭馬，喺排行榜第三名，僅喺簡炳墀同約翰摩亞之後。

家庭
羅國洲嘅老竇做過健身教練，哥哥係評馬人羅國輝，曾經係電視藝員。1997年，羅國洲曾經同鄧芷君結婚，但喺1998年離婚。
羅國維

羅國維（英文：Law Kwok Wai，1934年—2004年6月7號）係香港影視男藝人、無綫電視綠葉演員，祖籍中山。佢自1950年代加入影壇，1970年代中期加入電視圈，1970年代中期至1990年代後期；佢先後分別做過香港無綫電視演員。2004年6月7號，羅國維因為淋巴癌死咗，享年70歲。
佢老婆係前無綫花旦阿姐嘅殷巧兒。
羅城門

羅城門，又叫羅生門，係日本古代京城平城京同平安京嘅其中一道城門，起喺京城嘅正南面，連住中軸嘅朱雀大路，另一邊係皇宮南門朱雀門。
羅啟銳

羅啟銳（Alex Law，1952年8月19號—2022年7月2號），係香港導演同埋編劇，電影作品包括《歲月神偷》、《七小福》同埋《秋天的童話》。

經歷
1976年，香港大學英文系畢業
1982年，留學美國
1984年，同張婉婷合拍《非法移民》
1988年，因為電影《七小福》而得金馬獎
2015年，佢最後一次寫電影劇本（《三城記》）
2022年7月2號，佢患上突發性心臟病，與世長辭。
自然狀態

自然狀態係一種假設，嚟形容人類成立社會之前嘅狀態。呢個概念喺幾乎所有社會科學範圍都通用，包括倫理學、政治哲學、社會契約論、宗教、國際法律等等。
哲學家對呢個概念嘅主要問題包括：
“喺自然狀態嘅生活係點樣嘅？”
“人類點樣成立社會/政府？”
“點解人類會用國嚟組織社會？”
喺社會契約論入面，喺自然狀態嘅人類有無限自由，但係冇任何權利。經過組織政府之後，人民先至用自己嘅自由嚟換權利。關於國嘅出現之前嘅社會，呢啲一般都係屬於考古學或者古代人類學嘅範圍，嚟研究個社會嘅社交同權力嘅制度。
自然環境

自然環境係指地球上面自然存在咗生物同非生物嘅環境，屬環境科學研究嘅範圍。
自然環境可以分為幾個主要嘅組成部份：
完整嘅生態環境，冇受到人為大規模嘅干擾下，自我運作到嘅自然系統，呢個包括所有植物、動物、微生物、土壤、岩石、大氣，同埋佢範圍入面所發生嘅自然現象。
唔受人類活動影響嘅普遍嘅自然資源同埋物理現象，好似：空氣、水、天氣，重有能源、輻射等等。
自然系統

《自然系統》（Systema Naturae）係瑞典植物學家同動物學家林奈（Carl Linnaeus）喺 1758 年出版嘅一本書。
自然演繹

喺數理邏輯入面，自然演繹（粵拼：zi6 jin4 lo4 cap1）係證明論入面一個會好似「大自然」噉嘅一種邏輯推理形式model嘅一種方式。呢種方式同啲Hilbert形嘅系統係有對比嘅。
自然現象

自然現象（英文：natural phenomenon）係指各種自然發生而唔係人為引發嘅現象，涉及到物理、天文等等科學範疇。
自然現象係自然科學嘅研究對象。
自然系女子旅行

《自然系女子旅行》（英文：The Joy of Nature）係香港無綫電視嘅遊埠節目，由林映暉聯同林襄、張雅涵或黃上晏主持，介紹臺灣唔同露營地方。節目由無綫電視台灣製作中心製作，2023年1月16號到2月3號逢禮拜一到五晚22:30－23:00喺J2播。
行隔

行隔（粵拼：hong4 gaak3；英文：leading，英文讀音：/ˈlɛdɪŋ/，意思係 ｢加鉛嘢｣），喺排版，係指行與行之間額外加嘅空位；但係喺文書處理都係指同一樣嘅嘢。

排版同設計
喺以前字粒排版嘅時代，行隔係指兩行字粒之間用嚟楔位嘅金屬長條，亦指咁樣楔位之後得出嘅距離（又叫行間距），用行隔嘅目的係等啲字唔好排得咁密，控制版面嘅垂直節奏。不過，排版用行隔係後來先有嘅事，最初並冇行隔呢樣嘢。
喺電腦排版初頭亦間中講行隔，而今已經冇人講（尤其係英文，因為撞名），淨係會講行距。

點陣打印機
喺文書處理，以前用點陣打印機嗰陣亦有講行隔。呢種打印機會一行行字或者點陣咁印出嚟，但係兩行中間可以跳一啲位，所以講行隔其實好合理，但係呢種機基本上已經唔再用。
行雷閃電

行雷閃電（thunderstorm），又叫雷暴，係出現行雷同閃電嘅天氣現象，好多時夾雜住落雨（雷雨）或者落雪（雷雪）。
行雷

行雷（haang4 leoi4，英文：Lightning strike）係種現象，係大氣同物體之間嘅放電。佢哋多數起源喺積雨雲，之後擗落地面，就叫閃電，而啲聲就叫雷。全世界大約25%嘅閃電發生喺大氣同地面物體之間。閃電主要喺雲入面或者一舊雲對另一舊雲，其中放電只發生喺大氣中嘅高空。
街

街（Street）係通道，穿插響周圍嘅樓同屋之間，係畀公眾用嘅。街係公眾地方，係一笪地，響樓側邊，畀人自由咁行，聚埋，各自活動。有啲街只係將泥壓平，但通常都會鋪啲硬嘢上去，好似石板、石仔、磚或者石屎咁。有啲鋪埋蠟青，甚至路軌，可以畀車行。
英文街叫Street，來自拉丁文via strata，即係鋪過嘅路咁解。
有啲街好窄，只係啱畀人行。有啲街可以畀車行，呢類亦叫做馬路。
行間註釋

喺語言學同教育學上，行間註釋（粵拼：hong4 gaan1 zyu3 sik1；英文：Interlinear gloss）係擺喺行與行之間嘅一啲簡短解釋，當中簡短解釋可能係定義或標發音呀噉）。
行運一條龍

《行運一條龍》（英文：The Lucky Guy）係1998年香港電影，由周星馳、鄭秀文、吳孟達、陳曉東、葛民輝主演，李力持執導。
行銷漏斗

行銷漏斗（英文：Marketing Funnel）係市場學上一種策略工具，用嚟描述消費者從初次認識某個品牌或者產品到最後購買呢個產品嘅成個過程。呢個模型將呢個過程視為「漏斗」，喺進入下一階段嘅時候，可能會有消費者退出，所以每進一步，消費者嘅數量都會變少，形狀就好似漏斗咁。
傳統嘅行銷漏斗分為五個主要階段：認知、興趣、考慮、意願同埋購買。每一階段都有對應嘅行銷策略嚟引導消費者進入下一階段。例如，廣告同埋公關活動可能會用嚟提高消費者嘅認知度，而折扣同埋優惠可能會用嚟刺激購買行為。
行銷漏斗模型有助於企業了解消費者嘅行為模式，同時喺行銷漏斗嘅唔同階段制定相應嘅行銷策略。但係，呢個模型唔係完美無缺，佢假設消費者嘅行為係線性嘅，但實際上消費者嘅行為受好多因素嘅影響，例如個人喜好、文化背景同經濟狀況等等。
就算有呢啲限制，不過行銷漏斗仍然係行銷學入面嘅一個重要概念，同時廣泛被用嚟評估同改善行銷策略。。
街友

街友（粵拼：gaai1 jau5）亦都叫流浪者、野宿族、遊民，係指一班因為某啲原因冇屋企返而要喺公園、天橋底、地下道同埋後樓梯呢啲地方睏覺嘅人。佢哋通常係靠喺城市度流浪、執垃圾、乞食或者做咕喱等等嚟賺錢同搵嘢食。
美國東北

美國東北（Northeastern United States）包括美國東北部嘅一個地區，包括咗紐約州、紐澤西州同賓夕凡尼亞州等嘅州份。
美國海外帳戶稅收遵從法

美國海外帳戶稅收遵從法（英文：Foreign Account Tax Compliance Act，FATCA），簡稱「肥咖條款」，係美國國會喺2010年通過嘅一條條款，佢針對嘅係美國人喺國外逃稅漏洞啲問題，旨在限制美國公民同永久居民（綠卡持有者）將啲資產搬到外國，但係又唔將啲國外收入報稅而避稅嘅現象。條款要求啲美國人須依海外資產規定誠實交稅；外國銀行啲美國客戶如果存款多過5萬美元，就要同美國國稅局通報存款人嘅信息，對於唔遵守FATCA嘅外國銀行，喺美國嘅收入將面臨30%嘅代扣稅。

個人申報部分
有海外金融賬戶嘅個人喺向美國國稅局申報時需填報表格：8938表。
申報截止日期：4月15號前，同1040表一齊，向國稅局申報。
8938表中需填報嘅特定資產：1）喺美國以外金融機構嘅存款/保管賬戶；2）非美國發行嘅股票/有價證券，無論係咪上咗市；3）以投資目的持有嘅金融工具或契約，而該商品嘅發行人或者交易對手唔係美國機構/美國人；4）持有任何非美國企業嘅所有權。
美國法律

美國法律（英文：Law of the United States）源自美國獨立戰爭時期嘅英國普通法體系，只係喺最高權力條款規定下，美國憲法、國會制定嘅其他法律同美國參與嘅國際條約係國家嘅最高法律。呢啲文件組成聯邦制下聯邦法律嘅基礎，確定咗聯邦、五十個州同海外領地嘅法律權限。
美國海軍陸戰隊

美國海軍陸戰隊（英文：United States Marine Corps）係美軍嘅分支，負責管理所有同兩棲作戰部隊有關嘅事務，有超過18萬現役軍人。
美國海軍陸戰隊無聲操槍排

美國海軍陸戰隊無聲操槍排（英文：United States Marine Corps Silent Drill Platoon），係美國海軍陸戰隊一支由24人組成嘅步槍排，又叫做「行軍嘅24人」（The Marching Twenty-Four）。呢個部隊嘅職責係進行無軍樂團伴奏、無口令搭配而配合精準嘅獨特操槍表演，藉以展現陸戰隊嘅專業同紀律。

歷史
無聲操槍排響1948年創立，原本淨係舉行一次操演，但係因為受到熱烈迴響嘅緣故，呢個部隊好快成為咗華盛頓特區海軍陸戰隊軍營入面一支例行舉辦表演嘅隊伍。

操槍形式
操槍排嘅海軍陸戰隊員響表演嗰陣，會利用經過手工拋光、重成10.5磅、裝有刺刀嘅M1加蘭德步槍進行一系列嘅槍法表演，包括變換陣列隊形，或者班隊員順序噉將支槍旋轉拋出等等。

隊員選拔同培訓
操槍排隊員係由加州潘德頓營同北卡羅來納州勒瓊營嘅陸戰隊步兵學校中挑選學員，並且由軍營人員進行面試。凡係獲准入隊嘅學員，都會被分派去首都華盛頓特區嘅陸戰隊軍營，服為期兩年嘅儀隊兵役。除咗儀隊職責之外，其他嘅受訓項目都係同其他戰鬥單位嘅步兵聯合進行。而響兩年期限內，佢哋重會被送到維珍尼亞州匡提科基地入面嘅陸戰隊作戰發展司令部，增強步兵技巧。隊員甄選嘅基本條件係身高響5呎11吋至6呎11吋之間，並且體重響同身高者嘅中間值左右。
當操槍排隊員全部揀晒之後，便開始喺華盛頓訓練，並且去亞利桑那州嘅尤馬海軍陸戰隊航空基地完成年度巡迴；佢哋重會去美國其他地方表演，有時都可能會前往海外。
美國海軍學院

美國海軍學院（英文：United States Naval Academy），係美國一間軍校，1845年創校，專門培訓美國海軍。
美國漫畫

美國漫畫（American comics）泛指出自美國嘅漫畫，例子可以睇 DC 漫畫同驚奇漫畫。
美國潮什麼

《美國潮什麼》（英文：Hipster Tour USA）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第一輯作品，喺2017年2月18號開始到4月29號香港時間逢禮拜六20:30到21:00喺J2播，總共10集。呢個節目會介紹美國洛杉磯嘅新潮嘢。

節目調動
2017年3月4號：由於直播《賽馬直擊 - 杜拜超級星期六賽馬日》，所以停播一次。
薄餅盒

薄餅盒係裝外賣意大利薄餅嘅紙盒，用咭紙做，方形扁身。
薊國

薊國，係古代由商到春秋中期嘅一個諸侯國，位於今日嘅北京。國祚延綿一千幾年。
薊國國都係薊城，即係而今北京市區西南廣安門一帶。
薊國喺商代建國，其間時斷時續，具體事迹已不可考。國君係伊祁姓（《國語》作祁姓），陶唐氏堯嘅後裔。《史記·周本紀》記載，武王褒封「帝堯之後於薊」。另有一種講法，薊國由黃帝部落嘅後裔建立。《禮記·樂記》記載，「武王克殷返商，未及下車而封黃帝之後於薊」。
西周初年，薊國重新建國，成為周天子嘅封國。一路到春秋中期，約公元前7世紀，薊國俾燕国吞併。
薊氏

薊（粵拼：gai3）係唐人姓氏，喺《百家姓》裏頭排第263位。

名人
呢篇薊氏係同姓氏有關嘅楔位文章，重未寫完嘅。麻煩你幫手充實佢。
薄遼

薄遼（越南文：Bạc Liêu）係越南一省，省會薄遼市，人口大約80萬。
薈賢路

薈賢路（粵拼：wui6 jin4 lou6）係中國廣東廣州嘅西南-東北走向馬路，喺白雲區集賢莊。西南邊從永泰集賢路開始，一直向東北去到白雲大道北，成條路似向西北突出嘅弧形噉。

概要
全長631km，闊13～28米，雙向2～4車道。其中西南邊屬雙向2車道，東北邊屬雙向4車道，兩種車道嘅分界線喺集賢南街南邊嘅路口位。
薊州區

薊州區係中國天津一個區，總面積1586平方公里，人口81萬。
2016年由薊縣升格做薊州區。
薄躄魚屬

薄躄魚屬（學名： Histiophryne）係鮟鱇目躄魚科嘅其中一個屬。
薄餅芝士

薄餅芝士係專門為整意大利薄餅而調配嘅芝士配方，混合咗幾種唔同芝士，一般會有水牛芝士、布旺倫芝士、車打芝士同巴馬臣芝士。
船歌

船歌（英文barcarolle；法文barcarolle；意大利文barcarola），歌一種，源自意大利威尼斯，威尼斯係水鄉，水道交錯，船夫一邊撐船一邊唱，成爲當地民歌。後尾作曲家轉為古典音樂一種，尤見於歌劇。然而發揚依種古曲調，並非意大利作曲家。
船歌學船夫撐船節拍，以六拍八爲主。

文
意大利話barca，解做船。
船本幸路

船本幸路（1942年8月12號—）係日本足球員，司職守門員，曾經喺1967～1975年間爲日本足球代表隊出場19次。
船東

船東（Ship's Owner或者Ship-owner）係擁有架船嘅人或者法人，尤其係商船。大船好多時都係船公司做船東。
船川琢之介

船川琢之介（1996年6月11號—）係日本足球員，司職前鋒，效力過秋田藍閃電。
船底座

船底座（Carina）係家下八十八西洋星座之一。佢響天球南部，佔天球面積494平方度。地球北半球來講，船底座係冬天嘅星座，即係冬夜會見到。肉眼可以睇到大概110粒星。有一到四等星25粒，即係有1等星1粒、2等星3粒、3等星3粒、4等星18粒。
船戶百合繪

船戶百合繪，係日本嘅一個女藝人同埋配音員。
船帆座

船帆座（Vela）係家下八十八西洋星座之一。佢響天球南部，佔天球面積 500 平方度。地球北半球來講，船帆座係春天嘅星座，即係春夜會見到。肉眼可以睇到嘅星，約莫 110 粒到。有一到四等星十九粒，即係有二等星三粒、三等星兩粒、四等星十四粒。
船底座星雲

船底座星雲（NGC 3372）係一嚿發射星雲。
船景街

船景街（英文：Shung King Street），係香港九龍紅磡嘅一條馬路，由紅磡南道同紅鸞道路口開始，去到德康街。

交通
港鐵觀塘綫黃埔站C2出入口。
薩拉曼卡

薩拉曼卡（西班牙文：Salamanca）係西班牙卡斯蒂利亞萊昂一座城，薩拉曼卡省首府，住21萬人。
薩拉曼卡大學

薩拉曼卡大學（Universidad de Salamanca）係西班牙薩拉曼卡一間大學，1134年創校。
薩拉熱窩

薩拉熱窩（波斯尼亞文：Sarajevo）係波斯尼亞首都。
薩拉甸省

薩拉甸省（阿拉伯文：صلاح الدين‎）係中東國家伊拉克嘅十九個省之一。
薩拉托夫州

薩拉托夫州（俄文：Сара́товская о́бласть, Saratovskaya oblast）係俄羅斯其中一個聯邦主體，屬伏加聯邦管區，喺東歐平原東南面，同哈薩克接壤，首府薩拉托夫。
薩拉查

薩拉查（António de Oliveira Salazar；1889年4月28號—1970年7月27號）係葡萄牙政治人，1932年到1968年做葡萄牙總理，係葡萄牙第二共和國（新國家政體，葡文：Estado Novo）嘅最高統治者、葡萄牙國民聯盟嘅阿頭。
葡萄牙嘅新國家政體，係一個奉行社團主義嘅獨裁政府，佢哋統治葡萄牙直到1974年嘅康乃馨革命。
薩拉氏單鰭魚

薩拉氏單鰭魚（學名：Pempheris sarayu）係單鰭魚科單鰭魚屬嘅其中一個種。
薩拉曼卡省

薩拉曼卡省（西班牙文：Provincia de Salamanca）係西班牙卡斯提亞與利昂一省，首府薩拉曼卡。
訪·嚇

《訪·嚇》（英文：Get Out）係套2017年美國驚悚電影，由佐敦比爾執導，丹尼爾卡魯亞、艾莉遜威廉絲、畢利惠特福、嘉芙蓮堅娜主演。呢套戲攞咗第90屆奧斯卡金像獎最佳原創劇本獎。
記者節

記者節（粵拼：gei3 ze2 zit6）係一個為表揚記者為社會做出貢獻嘅節日。目前喺全球範圍內，凈得中國大陸同臺灣兩地喺度搞。
中華人民共和國嘅記者節係每年11月8號，而中華民國嘅記者節係每年9月1號。

中華民國
從清末開始到中華民國成立廿年期間，政局重好唔穩定，成日出現打仗。1930年代，國民黨搞雙線作戰，既抗日又同中共地下黨鬥。各地重有時搞出封禁報館同囚殺報人等類似個案。
江蘇《江聲日報》經理兼主筆劉煜生雖然夠膽幫市民出聲登媒體，但佢支持車伕而罷工，組織人力車工會。又以記者身份，鬧鎮江縣政府點解逼農民交租同冇理由關押農民嘅事，最後農民通過劉煜生幫手而釋放咗。1931年「九一八事變」後重積極參加咗抗日救國運動。重偷影過官員追女仔啲鹹濕嘢同食鴉片，點知俾江蘇省主席顧祝同穿咗煲而差啲俾人殺咗。
由於《江聲日報》喺1932年7月被查封，加上劉煜生發佈啲嘢俾人話有宣傳共產黨啲嘢而收監。雖然有好多民眾反對，但國民政府重係維持原判，高官介入都無能為力。最後劉煜生喺1933年1月21號俾顧祝同落令槍斃咗。蔡元培、宋慶齡、魯迅為主要成員嘅中國保障人權大同盟，就因為呢單嘢而開咗大會，好嬲噉鬧國民政府係咪諗住玩死劉煜生，重號召全中華民國報紙停刊一日，各省市記者公會都發嚴正聲明抗議。
劉煜生死咗幾日之後，上海《時事新報》記者王慰三喺南京中山門出面被暗殺。嗰時全中華民國都喺度猛咁講呢單嘢，甚至全國媒體犯眾憎。南京國民政府為咗緩解呢件事，喺1933年9月1號發布《保護新聞工作人員及維護輿論機關》命令，由內政部同軍政部向各省市政府、軍隊同軍事機關「保護」新聞從業人員。1934年，杭州市記者公會向全國新聞界建議以每年9月1號做「記者節」，但國民黨喺1949年退守到臺灣，所以每年9月1號嘅記者節喺臺灣嗰邊重一直用到而家。

中華人民共和國
1949年中華人民共和國成立後，嗰年12月23號，中華人民共和國政務院發佈《全國年節及紀念日放假辦法》，入面有講到「記者節」，但嗰時中華民國政府啱被趕到臺灣一帶，所以點解冇定到幾時係記者節，搞到好多喺中國大陸嘅新聞從業人員都唔知幾時係記者節。直到1999年9月18號發佈嘅《全國年節及紀念日放假辦法》講清楚有「記者節」呢單嘢，2000年8月，國務院正式批准中國記協發佈嘅《關於確定「記者節」具體日期嘅請示》，定咗從2000年開始，每年11月8號係記者節。
記號

符號學上講嘅記號（粵拼：gei3 hou6；英文：sign）係泛指任何可以表達意思嘅嘢。
訣女星

訣女星（Eucharis），即係小行星181，係太陽系小行星帶嘅一粒小行星，喺1878年2月2號發現。
訥河

訥河（粵拼：neot6 ho4）係中華人民共和國黑龍江省齊齊哈爾市嘅縣級市。面積6664km²，人口73萬（2007年），位於齊齊哈爾市區東北120公里處。

史
清初時呢度受齊齊哈爾墨爾根副都統管，屬於布特哈總管嘅遊牧地。光緒二十年（1894年）布特哈總管升為副都統，光緒二十三年（1906年）2月15號黑龍江將軍撤換布特哈副都統爲東西兩路布特哈。
1907年12月14號設訥謨爾河荒段巡防局，遞年4月27號正式運作。1910年9月1號黑龍江巡撫設訥河直隸廳。1913年1月28號改為訥河縣。1992年9月2號升為縣級市，叫訥河市。

政區
訥河轄2條街道、11個鎮、3個鄉、1個民族鄉、16個單位。
街道：雨亭街道、通江街道
鎮：拉哈鎮、二克淺鎮、學田鎮、龍河鎮、訥南鎮、六合鎮、長發鎮、通南鎮、同義鎮、九井鎮、老萊鎮
鄉：孔國鄉、和盛鄉、同心鄉、
民族鄉：興旺鄂溫克族鄉
單位：龍河鎮保安林場、龍河鎮茂山林場、龍河鎮國慶林場、學田鎮富源林場、老萊鎮寬餘林場、新江林場、一良苗圃、黑龍江省老萊監獄、六合鎮黎明奶牛場、孔國鄉進化種豬場、二克淺鎮二里種畜場、龍河鎮青色草原種畜場、第一良種場、第二良種場、第三良種場、第四良種場
訥韋爾

訥韋爾（法文：Nevers）係法國一城，涅夫勒嘅省會，人口有4萬。
記數法

記數法，或者叫記數系統，係用一組數字去表示數嘅方式，主要係睇寫咩嘢數字同埋用邊隻進位制。常見嘅記數法，好似阿拉伯數字、中文數字、羅馬數字，進位制都係十進制，但亦有用唔同進位制嘅，譬如巴比倫數字係60進制，瑪雅數字就係20進制。
赤池資訊量準則

赤池資訊量準則（英文：Akaike information criterion，AIC）係基於資訊理論嘅一條用嚟評估統計模型嘅準則。
根據赤池資訊量準則，評估一個統計模型嗰陣，應該要令以下嘅數值有咁細得咁細：
當中  係估計咗嘅參數嘅數量， 係個模型嘅概似函數得到嘅最大數值。
赤灣

赤灣係深圳海灣，喺珠江口東岸、南頭半島西南部。媽灣喺佢北邊。
赤灣左炮台

赤灣左炮台係廣東深圳南山區一處清朝古蹟，喺赤灣鷹咀山上。
赤溪

赤溪喺中國廣東，係台山嘅一個鎮，叫赤溪鎮。佢大清時係直隸廳，叫赤溪直隸廳。民國時係個縣，叫赤溪縣。

地理
赤溪響省城東南，係個半島來，東西南三面係海。

山
南便有曹沖山，西南便有銅鼓山。

水
銅鼓山下便有銅鼓海。而海中門有黃茅、青洲、大金、小金等唔同島。

史
大清嗰陣，同治七年，析新寧縣赤溪、曹沖等地，置赤溪直隸廳，歸廣肇羅道。
赤沙印記@四葉草.2

《赤沙印記@四葉草.2》係香港電視廣播有限公司製作嘅時裝電視劇。
謝蒂

謝蒂（Shilpa Shetty，1975年6月8號—）係印度波里活女影星，1993年出道，2007年參加英國真人騷電視節目《名人老大哥》嗰陣畀人種族歧視而喺全世界出名。
謝菲路殊

謝菲路殊（英文：Geoffrey Rush，1951年7月6號—）係一個澳洲嘅男演員，佢喺1996年憑住傳記電影《閃亮的風采》攞到奧斯卡金像獎最佳男主角，亦都係第一個攞到呢個獎嘅澳洲人。
謝茜嘉艾芭

謝茜嘉艾芭（英文：Jessica Alba，1981年4月28號—），係美國演員，出名作品包括電視劇《末世黑天使》嘅麥思，同埋2005年翻拍嘅《神奇4俠》系列嘅隱形女俠。
謝茜嘉蘭芝

謝茜嘉蘭芝（英文：Jessica Lange，1949年4月20號—）係美國電影女演員，憑1994年《芳心的放縱（英文：Blue Sky (film)）》成為第67屆奧斯卡金像獎最佳女主角。
謝茜嘉貝兒

謝茜嘉貝兒（英文：Jessica Biel，1982年3月3號—），係美國電影女演員，憑住演出2012年電影《新宇宙威龍》而出名。
謝蘭

謝蘭（英文：Cecilia Xie Birge，1968年—）係美國華裔政治人，原紐澤西州蒙哥馬利市市長。
謝蘭喺北京出世，阿爸謝榮係麻醉學家，阿媽周如枚係物理學家周培源個女。佢曾經就讀北京師範大學外國語言文學系，1990年去咗美國布林莫爾學院攻讀美國近代歷史。畢業之後就入咗穆迪做債券分析師。 2001年搬咗去新澤西州蒙哥馬利市定居。 2003年當選蒙哥馬利市議員，亦係該市歷史上第一個亞裔市議員。 2006年佢再次當選市議員，並喺2007年被市議會推舉做蒙哥馬利市市長，成為新澤西州第一個亞裔女性市長。 2009年卸任。之後搬咗去普林斯頓。
謝西艾辛堡

謝西艾辛堡（Jesse Eisenberg，原名Jesse Adam Eisenberg；1983年10月5號—）係一名美國演員、作家。2009年佢喺《搞事樂園》同埋《喪屍樂園》裏面嘅演出得到突破。
謝諾哈利斯

謝諾哈利斯（英文：Jared Francis Harris，1961年8月24號—）係英國一個演員，拍過《神探福爾摩斯：詭影遊戲》。
花時間

《花時間》係台灣歌手辛曉琪嘅第四張專輯，呢套碟喺1992年推出。
花月14號

花月14號（法文：14 Floréal），亦叫叢櫚日（法文：Chamérisier），係法國共和曆入面每年嘅第224日，離年尾重有141日（閏年142日）。
花月16號

花月16號（法文：16 Floréal），亦叫聚合草日（法文：Consoude），係法國共和曆入面每年嘅第226日，離年尾重有139日（閏年140日）。
花月

花月（法文：Floréal）係法國共和曆入面每年嘅第8個月，約莫係格里曆4月20號到5月19號，亦即約莫係金牛座嘅日子。
花月個法文名嚟自拉丁文「flos」，即係花。
花旗（台灣）商業銀行

花旗（台灣）商業銀行係臺灣一間商業銀行。
花月10號

花月10號（法文：10 Floréal），亦叫耙日（法文：Rateau），係法國共和曆入面每年嘅第220日，離年尾重有145日（閏年146日）。
花月11號

花月11號（法文：11 Floréal），亦叫大黃日（法文：Rhubarbe），係法國共和曆入面每年嘅第221日，離年尾重有144日（閏年145日）。
花月12號

花月12號（法文：12 Floréal），亦叫紅豆草日（法文：Sainfoin），係法國共和曆入面每年嘅第222日，離年尾重有143日（閏年144日）。
花月13號

花月13號（法文：13 Floréal），亦叫蒲草日（法文：Baton d’or），係法國共和曆入面每年嘅第223日，離年尾重有142日（閏年143日）。
花月15號

花月15號（法文：15 Floréal），亦叫蠶蟲日（法文：Ver à soie），係法國共和曆入面每年嘅第225日，離年尾重有140日（閏年141日）。
跆拳道

跆拳道係起源自韓國嘅武術運動，包含「跆」（腳法）同「拳」（拳擊）兩個元素，2000年起做咗奧運項目。
維基同享有多媒體嘅嘢：Taekwondo
跌嘢唔好搵

《跌嘢唔好搵》係一首以廣東話唱嘅Rap歌，由鄧東成作曲，梁焯霖填詞，李一丁監製，MC $oHo & KidNey（蘇致豪同埋許賢）主唱嘅。首歌喺2021年9月17號上載到YouTube，唔到三個星期之內就已經有超過80萬嘅點擊入咗去睇同埋聽。另外喺9月24號上載咗一個Rock Version，同MC SH合唱，由MC SH、ToNick編曲兼監製。

另類創作
同年9月25號，有高登人亦都利用呢首歌嘅旋律重新填過啲詞，以高登音樂台嘅名做咗一首二次創作嘅歌，叫做《墮海唔好搵》，兩日之間已經有成六萬嘅點擊流量；之後因為被建制派人士指責係對嗰時發生嘅水警墮海失蹤（後證實殉職）幸災樂禍而抽走咗。而之後有另一首嘅歌叫做《落架唔好搵》，唔到一日之間已經有成兩萬嘅點擊流量。

麥當勞廣告風波
同年9月27號，麥當勞香港因應脆香雞翼斷貨一排之後重新上架，而藉住呢一首歌嘅歌詞去做宣傳，不過咁啱發生水警墮海殉職，有啲藍絲網民覺得用呢首歌嘅歌詞係嘲諷緊呢單嘢，激進親中派李梓敬甚至鼓勵網民杯葛麥當勞，又話要叫埋內地網民一齊行動，搞到麥當勞要澄清返。
跑車浪漫旅

跑車浪漫旅（英文：Gran Turismo），係由索尼互動娛樂開發嘅競速遊戲，1997年推出。
趾骨

趾骨（英phalanx，眾數phalanges）係生理上，足骨前端，左右腳各十四節骨，即係喺腳趾部份。第一趾有兩節，二到五趾各有三節。趾骨同指骨數一樣，分別只生喺手定腳。
跌打

跌打（跌讀鐵），又叫中醫骨傷科。係學中國功夫必修科，因為運動跌傷打傷，嚮中國武術家多能以跌打治療，有「未學出拳，先學紥馬；未學功夫，先學跌打」講法。
跌打骨傷係一門科學，醫洽筋骨、氣血、臟腑經絡運動損傷，比如骨折、脫位、傷筋同埋損傷內證四類。方式包括內服同外敷中藥，理筋、針灸、夾縛固定同埋牽引療法咁。診斷程序分為「望、聞、問、切」。
跌死狗

跌死狗（Tit Sze Kou）係香港嘅山，海拔高295米，喺北區、大埔區，附近範圍劃咗入船灣郊野公園。
跌死狗喺船灣淡水湖郊遊徑鹿湖峒東面，佢向東面嘅山脊形狀似狗，爬山友需要小心爬，如果唔係會跌死。
足長手長

足長手長（zuk1 coeng4 sau2 coeng4，日文：足長手長），係日本傳説中嘅妖怪組合，由手長腳短嘅「手長人」同腳長手短的嘅「腳長人」組成。
跑衛

跑衛（running back）係美式足球一個進攻位置，負責主導跑陣。喺進行跑陣進攻嗰陣，個跑衛會（通常）由四分衛嗰度接波，然後嘗試用個人速度同敏捷度衝破對手防線。
語言接觸

語言接觸（粵音：jyu5 jin4 zip3 zuk1）泛指兩隻或者以上嘅語言變體彼此互動同埋互相影響。
可以睇吓借詞嘅概念。
語言學史

語言學嘅歷史好耐。啲人初初嘅語言研究自從古代歷史已經開始咗，因為佢同古代哲學，歷史同埋文學有關。喺中國史上語言學出現喺訓詁學。喺古印度同埋古希臘公元前4世紀到3世紀已經有咗當地嘅文法學。

古希臘哲學
現代語言學嘅起源主要係嚟自古希臘。古希臘哲學中經常討論嘅語言問題主要有三個：# 語言係自然而生定係社會習俗；# 語言有無一種基礎嘅規則；同# 究竟有幾多種詞類。第三個問題一般被認為喺大約公元後500年被寫拉丁文法嘅語法學家柏利西安（英文：Priscian）所解決。而第二個問題就有所爭論。第一個問題牽涉到人類對語言嘅掌控，喺西方嘅傳統就仍未被解決。

中世紀
中世紀嘅西方語言學研究大多集中喺歐洲語言同拉丁文上。大多數歐洲語言學家依賴經典文獻，例如西塞羅（Cicero）同維吉爾（Virgil）嘅文字嚟詮釋「正確」嘅拉丁文語法。中世紀嘅經院哲學傳統都經常對現實論同唯名論（nominalism）有所爭論。一派認為名詞基於現實嘅指向，而另一派就覺得有非指向性嘅普遍用詞（例如人類，馬）。中世紀嘅語言學教育一般教授拉丁文語法、修辭同邏輯學。

文藝復興至啟蒙時期
文藝復興時期嘅人對古典語言有好大嘅興趣，當時大多數集中喺研究已經無人用嘅古典語言。1600之後嘅君主集中制推動咗當時嘅語言統一運動。笛卡兒（Descartes）覺得語言係人類嘅獨特區別；萊布尼茲（Leibniz）主張理性思考可以由語言嘅符號化所建構；而約翰洛克（John Locke）就認為文字係一種符號。但係佢覺得語言文字嘅意義係唔可以被確立，唔同嘅人可以用同樣嘅語言文字講到唔同嘅諗法。佢嘅諗法喺當時對語言學同知識論影響重大。而法國哲學家孔迪勒（Condillac）就承繼洛克嘅語言問題，以聖經嘅框架對語言起源作出新嘅詮釋。其後嘅語言學家砍布迪（Humboldt）就對語言嘅動態性同作為人嘅表達工具有再進一步嘅反思。

十九世紀
十九世紀嘅語言學集中喺比較文獻學。而十九世紀語言學好大程度係透過比較方法嚟研究梵文、希臘文、拉丁文依一啲印歐語系嘅語言。因為當時期唔同嘅語言學研究已經變得系統化，最終得語言學家抹拿（Max Miller）總結為一種科學。

現代語言學開端
索雪（Ferdinand de Saussure）被認為係現代語言學嘅哥白尼。索雪喺佢嘅《通用語言學教程》（Cours de Linguistique générale）入面創立咗符號學（Semiology）傳統。佢指出語言係一種結構，而語言符號可以分為能指（Signifier）同所指（Signified）。依一種理論後來被唔同嘅語義學、語言哲學、符號學同結構主義所吸納。索雪亦都提出咗有關共時同歷時嘅語言學研究問題。另外索雪亦都對語言（Langue）同口語（Parole）之間嘅關係提出咗反思。

結構語言學（描寫學派）
結構語言學主要由美國語言學家布朗飛（Leonard Bloomfield）所開展。作為一個專精歷史語言同印歐語系嘅語言學家，布朗飛對古印度語法學家巴尼尼嘅梵文研究有好深入嘅理解，同時以描寫學派方式記錄咗南島語系同阿岡昆語族。而佢所寫嘅《語言》（Language）對語言學亦有好深嘅影響。布朗飛因為佢對語言學嘅科學方法嘅重視而喺語言學界廣受重視。

杭士基同生成語言學
杭士基（Noam Chomsky）對現代嘅語言學理論亦都影響極深。
語言教育

語言教育係指教育當中負責教語言嗰部份。

理論基礎
内文：第二語言習得
從事語言教育工作嘅人（例如英文老師）要設計教語言用嘅教材，又要諗吓有啲咩活動可以有效幫學生學語言，SLA 研究為佢哋提供咗理論基礎，幫佢哋思考「SLA 研究已知人腦係噉學語言嘅，我設計緊嘅呢種教法能唔能夠順應呢種行為傾向，令學生學得更有效呢？」噉。
語言權利

語言權利係指個人或者群體有權利去揀選佢哋喺私人或者公眾場合度使用嘅語言。呢項權利唔分使用者嘅種族、國籍同被揀選語言喺某一特定區域入面嘅使用人數，都應該一律平等對待。
語言權利包括法律上面同埋行政上面嘅措施，同埋准許教育機構、傳媒有權利去揀選佢哋使用嘅語言。地方語言自由可以歸納爲一種自然人權。
《公民權利和政治權利國際公約》第27條表明：「有啲國家入面，喺人種方面、宗教方面或者語言方面，存在住少數人群。呢啲國家入面，唔可以否認呢啲少數人群，以及佢哋集團入面嘅其他成員下列嘅權利：共同享有自己嘅文化、信仰嗰份權利，實行自己嘅宗教嗰份權利，或者使用自己嘅語言嗰份權利。」
《殘疾人權利公約》第30條表明：「殘疾人應該有權利，喺同其他人平等嘅基礎上，獲得承認同埋支持佢哋特有嘅文化同埋語言認同，包括手語同埋聾人文化。」
關於語言權利嘅重要文件，包括《世界語言權利宣言》、《歐洲區域或者少數民族語言憲章》同埋《保護少數民族框架公約》。

語言權利被剝奪
1880年，國際聾人教育會議廢除手語教學，認為佢會妨礙聾人融入社會。之後嗰130幾年，手語都被遏制。到咗2010年，國際聾人教育會議先至向聾人道歉，認為佢哋都擁有使用手語嘅權利。
喺1960年代，香港聾人學校以教讀唇為主。由於聾人嘅語言權利被剝奪，有網站喺2011年將香港手語列入瀕危語言，淨係剩番9千個使用者。香港聾人機構同埋大學積極推廣手語，確保聾人擁有使用手語嘅權利。
自從英文殖民後，香港實際上喺工作、學習方面都由英文主導。用母語嘅學校、工作，都會畀香港人視爲次一等。不過，香港人對使用母語學習同工作呢方面嘅語言權利冇好大注意。[未記出處或冇根據]主權移交之後，政府喺缺乏學術論下之下，多次嘗試推行普教中，其中教育局甚至貶低粵語地位，惹嚟爭議。
而中國施行嘅語言文字法例，重心喺推廣普通話、維護普通話嘅獨尊地位，強力壓制地方語言使用。
語言模型

語言模型（粵拼：jyu5 jin4 mou4 jing4；language model）係一啲自然語言處理上會用到嘅概率分佈，會表示「呢一串字喺呢句句子入面出現」嘅機率。是但攞一串  個符號咁長嘅字串，一個語言模型會講明  。
語言決定論

語言決定論（粵拼：jyu5 jin4 kyut3 ding6 leon6；英文：linguistic determinism）係有關語言同認知科學嘅一個諗法，主張一隻語言嘅特性會「定死咗」佢啲使用者嘅思維，令到佢嘅使用者難以諗某啲諗法。

背景
内文：語言相對論
語言決定論呢個諗法受到唔少科學同哲學嘅研究者反對—因為呢啲人士做嘅，正正就係諗一啲前人未諗過（所以現時語言未有字詞可以指）嘅概念。
誰是寶藏歌手

《誰是寶藏歌手》（英文：The Treasure），原名《一席之地》或《挺聲而出》，係中國大陸湖南衛視推出嘅一檔音樂唱演類綜藝節目，該節目係湖南衛視嘅原創節目，由製作過《聲入人心》嘅任洋團隊打造，節目邀請26位專業歌手隱藏自己嘅名展示音樂作品，攞到推薦人嘅認可並上公演舞台。節目喺2021年4月6號湖南長沙五礦·長沙Live樂田智作演播廳開始錄製，4月23號起逢星期五20:10接檔《乘風破浪》播出，歌曲版權由網易雲音樂獨家攞到。

節目形式
《誰是寶藏歌手》拋棄傳統音樂綜藝嘅晉級、淘汰賽制，節目由幾千位歌手入面去揀26位專業歌手，26位歌手同各種符號代替自己嘅名展示音樂作品，攞到推薦人嘅認可並登上推介舞台面對觀眾公演。節目聚焦音樂本身，目的係向觀眾推薦華語樂壇被埋沒嘅寶藏歌手同寶藏音樂，為寶藏歌手提供展示個人才華嘅舞台。
展示舞台階段實行輪值推薦制度，每期由四位輪值推薦人畀各自嘅展示條件，符合展示條件嘅歌手依次序向推薦人展示音樂作品。而喺推介舞台階段，推薦人喺歌手開始唱之前輪流同觀眾對自己鐘意嘅歌手去推薦同介紹，之後歌手將喺場內演唱，觀眾就喺場外聽音樂，並根據自己嘅喜好決定係唔係入場當面支持歌手嘅舞台，每位觀眾每場競演只有四次入場內睇表演嘅機會。
展示舞台同推介舞台夾埋會搞兩輪競演，之後將跟次序進入揭名舞台階段、同曲對唱舞台同聯名舞台三個階段，並喺歌手陸續揭名後開啟「高光之夜」。

第一期
呢期係《誰是寶藏歌手》嘅首場競演，為第一場展示舞台。第一期，喺北京時間2021年4月6號錄製，2021年4月23號夜晚8點10分喺湖南衛視首播。參加呢期節目嘅特別推薦人為係張亞東。

第二期
呢期係《誰是寶藏歌手》嘅第二場競演，為第一場推介舞台。第二期，喺北京時間2021年4月15號錄製，2021年4月30號夜晚8點10分喺湖南衛視播出。參加呢期節目嘅特別推薦人係張亞東。
^  A. 喺前奏嘅獨白係電影《西遊記大結局之仙履奇緣》入面嘅台詞


第三期
呢期係《誰是寶藏歌手》嘅第三場競演，為第二場展示舞台。第三期，喺北京時間2021年4月21號錄製，2021年5月7號夜晚8點10分喺湖南衛視播出。
^  A. 末節用意大利文演唱


第四期
呢期係《誰是寶藏歌手》嘅第四場競演，為第一場揭名舞台嘅上半場。第四期，喺北京時間2021年5月6號錄製，2021年5月14號夜晚8點10分喺湖南衛視播出。呢場26位歌手互選組成13個演唱組合並合作表演，推薦人將喺每組表演完後一齊商量決定係唔係有歌手可以揭曉自己個名。
^  A. 間奏加入Canzone Napoletana《'O sole mio》嘅段落

第一場揭名舞台（下）
呢期是《誰是寶藏歌手》個第五場競演，為第一場揭名舞台嘅下半場。第五期，喺北京時間2021年5月6號錄製，2021年5月21號夜晚8點10分喺湖南衛視播出。

補位歌手揭名舞台
補位歌手揭名舞台喺第二場揭名舞台開始前錄製。第二場揭名舞台由已揭名歌手同未揭名歌手結對合作表演，並為未揭名歌手揭名。第一場揭名舞台完後，八組單揭名組合都揀咗繼續合作，兩組雙揭名組合要由剩低六位未揭名歌手入面各揀一位去合作表演。最終，張羽清同薩吉未能結對成功，節目組將引入兩位補位歌手同佢哋合作，補位歌手要攞到六位推薦人一致同意先可以揭曉個名。

第二場揭名舞台（上）
呢期係《誰是寶藏歌手》嘅第六場競演，為第二場揭名舞台嘅上半場。第六期，喺北京時間2021年5月20號錄製，2021年5月28號夜晚8點10分喺湖南衛視播出。

第七期
呢期係《誰是寶藏歌手》嘅第七場競演，為第二場揭名舞台嘅下半場。第七期，喺北京時間2021年5月20號錄製，2021年6月4號夜晚8點10分喺湖南衛視播出。
^  a. 間奏加入《目標是神奇寶貝大師》片段


第八期
呢期係《誰是寶藏歌手》嘅第八場競演，為第三場揭名舞台嘅上半場。第八期，喺北京時間2021年6月2號錄製，2021年6月11號夜晚8點10分喺湖南衛視播出。呢場由20位已揭名歌手組隊合作表演，並為七位未揭名歌手揭名，何亮辰喺呢場退賽。每組合作表演若攞到五位推薦人一致同意就可以為一位未揭名歌手贏到獨唱表演同揭名嘅機會。推薦人羅永浩缺席本場錄製。

第九期
呢期係《誰是寶藏歌手》嘅第九場競演，為第三場揭名舞台嘅下半場。第九期，喺北京時間2021年6月2號錄製，2021年6月18號夜晚8點10分喺湖南衛視播出。
^  a. 結尾加入陶喆《就是愛妳》嘅段落


第十期
呢期係《誰是寶藏歌手》嘅第十場競演，為同曲對唱舞台嘅上半場。第十期，喺北京時間2021年6月10號錄製，2021年6月25號夜晚8點10分喺湖南衛視播出。呢場由推薦人由27位歌手入面揀16位組成八個演唱組合，並透過各自嘅編曲同演唱呈現同一隻歌，推薦人將喺每組表演完後一齊商量去揀一位歌手進入聯名舞台，攞到同推薦人合作表演嘅機會。參加呢期節目個飛行推薦人係楊千嬅同毛不易，推薦人羅永浩缺席呢場錄製，王源用視像連線嘅形式參與呢場錄製。

聯名舞台（上）
呢期係《誰是寶藏歌手》嘅第十一場競演，為聯名舞台嘅上半場。第十一期，喺北京時間2021年6月17號錄製，2021年7月2號夜晚8點10分喺湖南衛視播出。呢場由八位歌手跟次序獨唱表演，推薦人將喺每組表演完後用有冇喺邀請函上籤名嘅形式決定係唔係同該歌手達成合作意向，若幾位推薦人同時喺邀請函上籤名就交畀歌手做選擇，歌手同推薦人將喺達成合作意向後正式進入聯名舞台並合作表演。參加呢期節目個飛行推薦人係胡海泉、楊千嬅、毛不易同張碧晨，推薦人王源缺席呢場錄製，羅永浩唔參與舞台表演。
^  a. 亦作現場架子鼓演奏家

聯名舞台（下）
呢期係《誰是寶藏歌手》嘅第十二場競演，為聯名舞台嘅下半場。第十二期，喺北京時間2021年6月17號錄製，2021年7月9號夜晚8點10分喺湖南衛視播出。

第十三期
呢期係《誰是寶藏歌手》嘅第十三場競演，為「高光之夜」。第十三期，喺北京時間2021年7月3號錄製，2021年7月16號夜晚8點10分喺湖南衛視播出。呢場由28位歌手組成七個四人演唱組合並跟次序合作表演，推薦人將喺每組表演完後一齊討論揀出一位高光代表上高光席位。另外，高光之夜仲會頒發「最佳現場獎」同「微博樂評團高光舞台獎」兩個單項獎。參加呢期節目個飛行推薦人係胡海泉，推薦人羅永浩缺席呢場錄製。

收視率
同時段或交叉時段主要節目：
浙江衛視：《奔跑吧5》
江蘇衛視：《閃閃發光的你》／《超腦少年團》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
湖南衛視採用六網七域綜合收視評價體系，上表重點記錄每日發布嘅CSM59／63城市網同每個禮拜出嘅CSM全國收視數據，其他各組收視數據（CSM全國網、全國網城域、酷雲全國網、歡網全國網、CCData、中國視聽大數據）請自己睇數據供應商或湖南衛視總編室推廣部發布嘅收視數據。
排名係星期五晚間所有綜藝節目嘅排名，並唔一定係同一時段。
誰家灶頭無煙火

《誰家灶頭無煙火》係香港無綫電視時裝處境喜劇，由岳華、陳智燊、田蕊妮同歐錦棠領銜主演，監製係羅永賢。套劇主要講做報紙佬嘅阿爸同做餅師嘅阿仔嘅故仔。
套劇由2011年3月21號至10月30號，逢星期一至星期五20:00-20:30喺翡翠台同高清翡翠台同步播放，總共158集。
誰知赤子心

《誰知赤子心》（粵拼：seoi4 zi1 cek3 zi2 sam1，日文：誰も知らない）係套2004年上畫嘅日本劇情片，導演係是枝裕和。
誰語爭鋒

誰語爭鋒（粵拼：seoi4 jyu5 zang1 fung1）係廣東南方衛視出嘅大型探討廣東地區範圍內，除圍頭話外嘅各種語言節目。入面主要圍繞宣傳廣東地區嘅粵語、客家話、閩南話系嘅潮汕話、汕尾話、雷州話啲語言文化，以趣味答題同遊戲互動方式表現咗廣東地區啲語言特色、歷史味道同文化特徵。呢部節目同時係唔識廣東地區語言啲人學粵語、客家話、潮汕同汕尾話嘅平臺。
部片亦係廣東廣電部門聯合華師大、暨大嘅語言學部門、廣東地區20個地級市嘅主播現場出題嚟挑戰參賽者嘅語言智慧。

季度
第一季：2014年7月19號開播，2014年10月11號最後一集，總共13集。
第二季：2015年9月5號開播，2015年11月28號最後一集，總共13集。
第三季：2016年7月23號開播，2016年10月22號最後一集，總共14集。
第四季：2017年10月28號開播。
誰明浪子心

《誰明浪子心》（粵拼：seoi4 ming4 long6 zi2 sam1）係臺灣歌手王傑嘅第二張個人粵語專輯，發行日期係1989年8月31號。
負評飯店

負評飯店係一個網上YouTube節目，由網絡紅人谷阿莫同埋呂宇晟主持，專門搵一啲喺網上面獲得好多負評嘅酒店或旅館入住，並且評價佢哋嘅清潔同服務質素等各方面。
由於佢哋有時會批評一啲酒店嘅服務，所以亦曾經同業者發生衝突。
負鼠目

負鼠目（Didelphimorphia）係哺乳綱嘅目，原產美洲嘅有袋類動物，現存得返負鼠科一個科。
財前惠一

財前惠一（1968年6月17號—）係日本足球員，司職中場，效力過橫濱水手、柏太陽神同埋札幌岡薩多。
財務

財務即係管理或者打理錢同埋財產。而有關嘅錢同財產，可以屬於個人、公司或者團體。財務同金融有少少唔同，財務主要係講對資金嘅需要同埋點樣去分配好財產而攞到需要嘅資金；而金融就包括埋投資等等嘅其他活動。

財務公司
内文：財務公司
財務公司係金融機構一種。一般唔係銀行，但係又可以借錢畀人嘅金融機構，通常利息高過銀行，但係審批過程就比較寬鬆。適合心急借錢周轉嘅人。
負數

數學上講，負數係指細過0嘅實數，例如−5.71。同負數有關嘅概念有：
正數：大過0嘅實數，例如3.41。
非負數：唔係負數嘅實數，即係正數同埋0。
非正數：唔係正數嘅實數，即係負數同埋0。
注意，雖然0響一啲計算入便被當作正數，但係0又唔係正數，又唔係負數。

歷史
負整數可以被認為係自然數嘅擴展，令等式 x − y = z 對任意 x 同埋 y 都有意義。相對嚟講，其他數嘅集合都係從自然數通過逐步擴展得到嘅。
負數響表示細過0嘅值嗰陣好有用。例如響會計學上，佢可以被用來表示負債，而且成日用紅色表示（冇負數符號或者加括號），所以又叫做「赤字」。
自從公元前4世紀，中國數學家就已經了解負數同埋零嘅概念。公元1世紀嘅《九章算術》話「正負術曰：同名相除，異名相益，正無入負之，負無入正之。其異名相除，同名相益，正無入正之，負無入負之。」（呢段話嘅意思係「減法：遇到同符號數字應該相減個數值，遇到異符號數字應該相加個數值，零減正數嘅差係負數，零減負數嘅差係正數。」）以上文字入便嘅「無入」通常被數學史家認為係零嘅概念。
西方最早響數學上使用負數嘅係一本印度數學文獻，Brahmagupta喺628年寫嘅 BrahmaSphuta-Sidd'hanta。佢嘅出現係為咗表示負資產或者債務。響好大程度上，歐洲數學家直到17世紀先接受負數嘅概念。
負鼠科

負鼠科（Didelphidae）係哺乳綱負鼠目嘅科，有18個屬126個品種，絕大多數喺南美洲。
財主同拉撒路嘅比喻

財主同拉撒路嘅比喻係耶穌講嘅一個比喻，記載喺《新約聖經》《路加福音》第16章第19至31節。

聖經譯文
「
有一個財主着住靚衫，日日過住奢華嘅生活。又有一個乞兒，叫做拉撒路，成身生滿瘡，俾人放喺財主門口，希望執啲財主喺檯上面跌落嚟嘅碎嚟食，甚至連狗都舔佢嘅瘡。後來呢個乞兒死咗，天使將佢帶去亞伯拉罕身邊。財主都死咗，並且埋葬。財主喺陰間受苦，佢舉起頭望見亞伯拉罕喺嗰度，又望見拉撒路喺佢身邊，佢就呼叫話：「我嘅祖宗亞伯拉罕呀，可憐我啦！請打發拉撒路過來，用指尖蘸啲水，涼吓我條脷啦，因為我喺火焰裏面，好痛苦呀。」亞伯拉罕話：「仔呀，你應該記得你生前享過福，拉撒路亦都受過痛苦，而家佢喺呢度得到安慰，你反而受痛苦。唔單止噉，喺你哋同我哋之間，有深淵隔開，要喺呢邊過到你哋嗰邊係冇可能嘅；要喺嗰邊過到呢邊都係冇可能嘅。財主話：「祖宗呀，既然係噉，求你打發拉撒路去到我阿爸屋企嗰度，因為我重有五個兄弟，佢可以警告佢哋，以免佢哋都要來到呢個痛苦嘅地方。」亞伯拉罕話：「佢哋有摩西同先知可以警告佢哋。」財主話：「唔係噉樣，我嘅祖宗亞伯拉罕呀，假如有一個人喺死人中去到佢哋嗰度，佢哋一定會悔改。」亞伯拉罕對佢話：「如果佢哋唔聽從摩西同先知嘅話，就算有人喺死人中復活，佢哋亦唔會相信嘅。」
」

解釋
比喻裏面嘅財主着住靚衫，表示佢可能係貴族、政要、城中嘅精英等。佢日日奢華宴樂，同成身生滿瘡、喺財主門口乞食嘅拉撒路形成強烈對比。貧窮嘅拉撒路乜嘢都冇，淨係得個名，佢個名嘅意思正係「上帝係我嘅幫助」。財主嘅門將佢哋嘅命運分別出嚟：門裏面嘅財主生活富足，門外面嘅拉撒路靠財主檯上面跌落嚟嘅碎嚟醫肚。佢哋雖然喺好近，但係財主連伸出援手，幫助窮困無助嘅拉撒路都唔肯。耶穌用呢個比喻突顯財主死後受罰，因為佢自私冷漠，冇遵守上帝嘅教導，淨係顧住奢華逸樂，對窮乏人嘅需要無動於衷。比喻嘅結局係財主同拉撒路都死咗，兩個人嘅命運又形成強烈對比：拉撒路唔似財主噉喺陰間受苦，反而喺亞伯拉罕身邊，享有永恆嘅生命。
財務公司

財務公司（Finance company），俗稱財仔，係金融機構一種。
一般唔係銀行，但係又可以借錢畀人嘅金融機構，通常利息會高過銀行，但係審批過程就比較寬鬆。適合心急借錢周轉嘅人。

香港
嚮香港銀行三級制之下，唔係香港銀行嘅金融機構，先至係財務公司。
二十世紀六十年代，有好多香港銀行唔得，政府為咗保護銀行業，所以訂立香港銀行法例，只有銀行執照先至可以做銀行，法定投資成本要求好高，所以外國投資者有意嚟香港做金融機構嘅，都會申請財務公司牌。財務公司即係以公司註冊方式成立，之後再分為投資銀行、接受存款公司、證券公司、放貸人公司等方式經營，同埋由政府監管。
辣粉

辣粉即係帶辣味嘅調味粉，絕大多數都用咗唔同種類嘅辣椒整，唔少亦會配搭其他香料，譬如孜然、奧勒岡、薑、蒜噉，令隻味更豐富。